
GALARGAN. 


l. Angau elyn, Urawaist ergyd, 

O mor sydyn! O mor syn! 

Cym'raisb Jarman anwyl ymaith, 
Er ei goffa, teilwng hyn; 

Gwr o rinwedd, doeth, a phwyllog, 
Gwr gwir sobr, gwr heb sen, 

Diwair, gwyliadwrus, ydoedd, 
Credaf godi hwn i'r nên, 


2. Tad a mam a brodyr unwedd 

A. chwiorydd, oll yn un, 

'Rwyf yn teimlo yn eich trallod, 
Collsoch un heb weniaeth flin ; 

Nawr mae'n gorwedd yn yr oerfedd, 
Dystaw, tawel, nos a dydd, 

Mwy nis gwelir ar y ddaear, 
Hyd y codiad mawr a fydd. 


9. O fy mrawd, mae'n anhawdd fewi, 
Ond anhawddach canu'n wir; 
Dan yr archoll drom a_ gawsoch, 
Trwy symudiad James o'n fir; 
Anhawdd genych, gwn, yw credu, 

Gan mor sydyn fu y tro, 
Nad yw eto 'n mhlith bywiolion, 
Ac yn rhodio bryn ueu fro, 


4. Medi, deg tri, fe'ch gadawodd, 
Llon ei fynwes megys cynt; 
Dau ddydd gwedyn fe ddaeth yma, 
O mor hoew oedd ei hynt; 
Dranoeth teimlai ef ryw gystudd, 
Dau ddydd gwedyn gwaelaidd iawn; 
Ac ar ei gais y dydd canlynol 
Minau'n gynes ato awn. 





i 5. Cefais ganddo gwyn dystiolaeth, 
; Cofio 'r oedd weddiau'i dad; 
Fe feddyliai uno'n fuan 
Ag achos Iesu, Gyfaill mâd; 
Gwyddai b'le i droi mewn trallod, 
B'le i gael trugaredd rad 
Trwy yr anwyl ffyddlon Iesu 
'R hwn ro'dd Iawn foddlonai'r Tad, 

6. Teimlai'n ddwys ei aml feiau, 
D'wedai fod gan bawb ei bwn, 
Eto credai yn yr Iesu, 
Parod yw i faddeu, gwn: 
Teimlwn rwygiad trwy fy mynwes 
Pan yn swn ei athrist gri, 
“Father, mother, come, come hither, 
Oh come now, and pray with me.” 


7. Ond, er galar, nid oedd ateb, 

Tad a mam oe'nt draw yn mhell, 

Wrth Bontnewydd, swydd Faesyfed ; 
Methid cael yr un i'w gell. 

Gorfu i James, yn ddeg ac wyth oed, 
Groesi rhydiau'r afon fawr; 

Aeth ei enaid draw i'r bywyd, 
Aeth ei gorph i lwch y llawr. 


8. Medi, dau ddeg, chwech, mi gofiaf, 
Mil wyth cant a phump deg, tri, 
Corph adawyd gan yr enaid, 
Mewn chwys oer 'nol gyda ni; 
Ar d'rawiad deuddeg yn y twyllnos, 
Newid wnaeth y nos am ddydd; 
Credaf ei fod 'nawr yn ddedwydd; 
O'r pridd oer daw'r corph yn rhydd. 
9. Mr. Smyth a'i foneddiges 
Fuont iddo'n fam a thad; 
Gwnaent weinyddu iddo'n dyner; 
Duw wobrwyo'r rhai'n yn rhad. 
Meib a merched y masnachdy 
Fuont oll yn dyner iawn, 
Cofiaf byth eu gwir ddynoliaeth; 
Eu llygaid oedd o ddagrau'n llawn. 


10. Cofiaf, hefyd, garedigrwydd 
Ereill, ar yr angladd ddydd; 
Treulio'u hamser, estyn cymorth 
Gosod James dan gromlech gudd. 
Davies, Roberts, Price, ac Evans, 
Gyda'u gilydd, yr un wedd, 
Oeddynt yno'n cydymdeimlo 
Wrth roi James yn llwch y bedd, 


11. Wrth derfynu, mi ddymunaf 
Ar i'r Parch. D. Jarman sŷn, 
Gyda'i wraig, a'i blant yn unol 
Ddwys ystyried pwy wnaeth hyn; 
'R hwn a roddodd ddygodd ymaith, 
Nid oedd cam yn hyn yn bod. 

Ei eiddo'i hunan a gymerodd. | 
Rhodder iddo byth y clod. 


12, Cofio byddwch am ei bethau, 

Gwel'd ei lyfrau, ysgrifau mawr; 
Gyda'i wisgoedd, a'i deganau, 

Cofio'r dydd, y mis, a'r awr, 
Gwel'd ei frodyr yn dod adref, 

Cyfeillion gynt, yn rhodio'n rhydd, 
O mor oeraidd fydd eich atgof 

Fod eich James mewn gwely pridd, 


13. Gallech feddwl buasech foddlon 
Pe buasai'ch bachgen cu, 
Yn cael marw yna gartref, 
A'i gladdu wrth eich capel chwi; 
Ond, yn mhob man, trwm yw marw, 
Enaid James ga'dd fyned ffwrdd, 
Ond cyn hir er gwaethaf angau, | 
^R ochr draw â'ch James cewch gwrdd, 


14. Bleidwyr gwresog Sul Ysgolion, 

Daliwch ati, da yw hyn; 

^R oedd eì hargraph ar ein cyfaill 
Yn ei angau, tystiaf hyn: 

Y pethau ddysgodd ac adroddodd, 
Oeddynt ar ei feddwl ef; 

Pan yn marw, daliodd afael 

2 Yn addewid Ior y nef. 


14. Anwyl ie'nctyd o gylch Llanfair, 
A'r Bontnewydd, oll yn nghyd, 
Chwithau fìloedd Abertawy, 
Dwys ystyriwch hyn mewn pryd, 
Os bu farw James a Dafydd * 
Cyn gwel'd un ar hugain oed, 


?Mhen ychydig gellwch chwithau 
Yn mhyrth angau roi eich troed. ; 
CYFAILL, 


* Mab Mrs. Anne Nicholas, Crug-glas, Abertawy ; yr hwn 
a fu farw.yn un o Fospitals Jamaica, o'r Yellow Fever. Î 
Progethwyd pregethau angladdol i'r ddau, yn Bethlehem, 
yrun Sul, gan y Parch. L. Evans, oddiwrth Pregethwr 7. 19., 
“ Edrych ar orchwyl Duw) i'r cyntaf, a, “ Canys pwy a all 
unioni y peth a gamodd efe ? "' i'r llall yn yr hwyr. 

